
	Comisia pentru Buget,

Finanţe şi Bănci
	
	Bucureşti,        29.01.2020 

Nr. 4c-2/20
PLx.673/2018


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru modificarea şi completarea Ordonanţei Guvernului nr.119/1999 privind controlul intern/managerial şi controlul financiar preventiv, trimis cu adresa nr. PLx.673/2018, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE,

Sorin LAZĂR

RAPORT

asupra proiectului de Lege pentru modificarea şi completarea Ordonanței Guvernului nr.119/1999 privind controlul intern/managerial şi controlul 

financiar preventiv
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, cu proiectul de Lege pentru modificarea şi completarea Ordonanţei Guvernului nr.119/1999 privind controlul intern/managerial şi controlul financiar preventiv.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege în ședința din 24.10.2018.

La dezbaterea proiectului de Lege s-a avut în vedere avizul favorabil al Consiliului Legislativ.

Proiectul de lege supus dezbaterii are ca obiect de reglementare eliminarea din cuprinsul Ordonanței Guvernului nr. 119/1999 privind auditul intern şi controlul financiar preventiv, a prevederilor cu privire la numirea, suspendarea, destituirea şi schimbarea personalului care desfășoară activitatea de control preventiv propriu, introducându-se prevederi cu privire la desemnarea persoanei care exercită controlul financiar preventiv propriu şi încetarea calității de persoană desemnată. Totodată, se extinde regimul juridic al incompatibilităților şi al conflictului de interese prevăzut de Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice şi în mediul de afaceri, prevenirea şi sancționarea corupției, asupra tuturor categoriilor de persoane desemnate să exercite controlul financiar preventiv propriu la entitățile publice.
În conformitate cu prevederile art. 61 din Regulamentul Camerei Deputaților, republicat, cu modificările şi completările ulterioare, membrii Comisiei au examinat proiectul de lege menționat mai sus, în ședința din data de 29 ianuarie 2020.

La lucrările Comisiei și-au înregistrat prezența un număr de 26 deputați, din totalul de 27 de membri.

La dezbaterea proiectului de lege au participat, în calitate de invitați, reprezentanți ai Ministerului Finanțelor Publice.

În urma examinării proiectului de lege şi a opiniilor exprimate deputații prezenți la lucrări au hotărât, cu unanimitate  de voturi, să supună plenului Camerei Deputaților spre dezbatere şi adoptare proiectul de Lege pentru modificarea şi completarea Ordonanței Guvernului nr.119/1999 privind controlul intern/managerial şi controlul financiar preventiv  în forma adoptată de Senat.

În raport cu obiectul şi conținutul său, proiectul de Lege face parte din categoria legilor ordinare.
	PREŞEDINTE,

Sorin LAZĂR
	SECRETAR,

Marilen – Gabriel PIRTEA


Şef serviciu

Giorgiana Ene

Consilier parlamentar

Vasilica Popa

